smcproject/ml-wiki-sentences huggingface dataset:
ഈ റൗണ്ടിൽ രണ്ട് ടീമുകളിൽ നിന്നുള്ള ഓരോ മത്സരാർത്ഥിയും മൈക്കിൻ്റെ മുന്നിൽ നിർത്തും.
ഏതെങ്കിലും ഒരു പാട്ട് സ്ക്രീനിൽ തെളിയുകയും അതിൽ മൂന്നു വാക്കുകളുടെ സ്ഥാനത്ത് ഡാഷ് ആയിരിക്കും ഉണ്ടാവുക.
ഗായകർ പാട്ട് പാടുമ്പോൾ യഥാസമയത്ത് ഡാഷ് ഇട്ടിട്ടുള്ള മൂന്ന് വാക്കുകൾ ആലപിക്കില്ല.
ആസമയത്ത് മത്സരാർത്ഥികൾ ആ വാക്കുകൾ തെറ്റില്ലാതെ പാടണം.
അഥവാ മത്സരാർത്ഥി ഒന്നും പറയാതെയോ തെറ്റുത്തരം പറഞ്ഞാലോ മൈക്കിൽനിന്നും വെള്ളം പുറത്ത് വന്ന് മത്സരാർത്ഥിയുടെ മുഖത്ത് ഒഴിക്കും.
ഏറ്റവും കൂടുതൽ മത്സരാർത്ഥികൾ ശരിയായ ഉത്തരം പറയുന്ന ടീമായിരിക്കും ഈ റൗണ്ടിൻ്റെ വിജയി.
റൗണ്ട്-3
ഈ റൗണ്ടിൽ രണ്ട് ടീമുകളിൽ നിന്നുള്ള ഓരോ മത്സരാർത്ഥിക്കും ചെവിയിൽ ഇയർഫോൺ ഖടിപ്പിച്ചിട്ട് വളരെ വലിയ ശബ്ദത്തിൽ പാട്ട് കേൾപ്പിക്കും.
ബാക്കിയുള്ള മൂന്ന് മത്സരാർത്ഥികൾ വായനക്കാതെ ഗായകർ പാടുന്ന പാട്ട് അഭിനയിച്ച് മത്സരാർത്ഥിയെക്കൊണ്ട് പറയിക്കണം.
റൗണ്ട്-4
ഒരു ഗാനത്തിൻ്റെ അനുപല്ലവി  കേൾപ്പിച്ച് പല്ലവി കണ്ടുപിടിച്ച് ആദ്യം ബസർ അമർത്തി ഉത്തരം പറയുന്ന ടീമിന് പോയിൻ്റ് ലഭിക്കും.
അല്ലെങ്കിൽ സ്ക്രീനിൽ പാട്ടിനെ കുറിച്ചുള്ള ചിത്രങ്ങൾ കാണിക്കും.
ആദ്യം ബസർ അമർത്തി ഉത്തരം പറയുന്ന ടീമിന് പോയിൻ്റ് ലഭിക്കും.
നിലവറ
ഓരോ റൗണ്ട് കഴിയും തോറും ഓരോ നിലവറ റൗണ്ടുകളിൽ വിജയിക്കുന്ന മത്സരാർത്ഥികൾക്ക് പങ്കെടുക്കണം.
ഒരു റൗണ്ടിൽ നിന്നും തിരഞ്ഞെടുക്കുന്ന ഒരു  മത്സരാർത്ഥിയാണ് ഈ റൗണ്ടിൽ പങ്കെടുക്കേണ്ടത്.
മത്സരാർത്ഥിക്ക്  ചെവിയിൽ ഇയർഫോൺ ഖടിപ്പിച്ചിട്ട് വളരെ വലിയ ശബ്ദത്തിൽ പാട്ട് കേൾപ്പിക്കും.
അവരെ നിലവറയിലേക്ക് വിടും.
അവയിൽ പൂജ്യം മുതൽ പരമാവധി തുകകൾ എഴുതിയിരിക്കുന്ന നാല് പോടിയം ഉണ്ടായിരിക്കും.
അതിൽ എഴുതിയിരിക്കുന്ന തുക മത്സരാർത്ഥിക്ക് കാണാൻ കഴിയില്ല.
അവർ നാല് പോടിയത്തിൽ നിന്നും ഏതെങ്കിലും ഒന്നിൽ ഉള്ള ബസർ അമർത്തണം.
ഏത് പോടിയത്തിൽ ബസർ അമർത്തുന്നുവോ അതിൽ എഴുതിയിരിക്കുന്ന തുക ടീമിന് ലഭിക്കും.
ഓരോ റൗണ്ട് കഴിയുന്ന നിലവറയിൽ നിന്ന് ലഭിക്കുന്ന 
പരമാവധി സമ്മാന തുക ഇങ്ങനെ: റൗണ്ട് 1:₹10,000 റൗണ്ട് 2:₹25,000 റൗണ്ട് 3:₹50,000 റൗണ്ട് 4:₹1,00,000 ജാക്ക്പോട്ട് നിലവറ
ഒരു പക്ഷേ, ഏതെങ്കിലും ഒരു ടീം എല്ലാ റൗണ്ടുകളിലും വിജയിച്ചാൽ നാലാമത്തെ നിലവറയിൽ നിന്ന് ലഭിക്കുന്ന പരമാവധി സമ്മാന തുക പത്ത് ലക്ഷമായി മാറും.
സ്റ്റാർട്ടർ (വൈദ്യുതി) ഗ്ലോ സ്റ്റാർട്ടർ
ട്യൂബ് ലൈറ്റുകൾ പ്രവർത്തനം ആരംഭിക്കുന്നതിനാവശ്യമായ സർക്യൂട്ടിലെ ഒരു പ്രധാന ഉപകരണമാണ് സ്റ്റാർട്ടർ .
ഫിലമെൻറ് ചൂടായിരിക്കുന്ന ട്യൂബ് ലൈറ്റിൻറെ ഇരുവശത്തേക്കും ഉയർന്ന വോൾട്ടേജിലുള്ള വൈദ്യുതി എത്തിക്കുക എന്നതാണ് സ്റ്റാർട്ടർ-ചോക്ക് സർക്യൂട്ടിൻറെ പ്രവർത്തനം.
നാലു കാലുകളുള്ള തെർമ്മൽ സ്റ്റാർട്ടറുകളും മാനുഷ്യനിയന്ത്രിതമായ സ്വിച്ചുകളുമായിരുന്നു 1960 കാലഘട്ടം വരെ നില നിന്നിരുന്നത്.
അതിന് ശേഷം സാധാരണയായി ഉപയോഗിച്ചിരുന്നത് ഇന്നും നിലവിലുള്ള 'ഗ്ലോ സ്റ്റാർട്ടറുകൾ' ആണ്.
ഉൽകൃഷ്ടവാതകം നിറച്ച ചെറിയൊരു സ്ഫടികപ്പാത്രത്തിലെ ഇരട്ടലോഹങ്ങൾ ചേർത്ത തുറന്ന സ്വിച്ച് ആണ് ഇത്തരം സ്റ്റാർട്ടറുകൾ.
ഇലക്ട്രോണിക് സ്റ്റാർട്ടർ
സർക്യൂട്ടിൽ വൈദ്യുതി കടത്തിവിടുമ്പോൾ ലോഹത്തകിടുകൾക്കിടയിൽ ഒരു വൈദ്യുത സ്ഫുലിംഗം ഉണ്ടാകുകയും അതിൻറെ ചൂടിൽ തകിടുകൾ വളഞ്ഞ് പരസ്പരം മുട്ടി വൈദ്യുതി ബന്ധം പൂർണ്ണമാക്കുകയും ചെയ്യുന്നു.
എന്നാൽ അടുത്ത നിമിഷം തന്നെ ചൂട് കുറഞ്ഞ് ലോഹപ്പാളികൾ പഴയപോലെ ആകുന്നു.
അങ്ങനെ സർക്യൂട്ടിലെ വൈദ്യുതി ഇടവിട്ടുള്ളതാക്കുന്നു.
ഇത് തുടർച്ചയായി സംഭവിക്കുന്ന ഒരു പ്രവർത്തനമാണ്.
അടുത്ത കാലത്തായി ഇലക്ട്രോണിക് സ്റ്റാർട്ടറുകളും ലഭ്യമായിട്ടുണ്ട്.
അവ തുടർച്ചയായ സ്ഫന്ദനങ്ങൾക്ക് പകരം, ട്യൂബിൻറെ അഗ്രങ്ങൾ വേണ്ടത്ര ചൂടായതിന് ശേഷം മാത്രം കൃത്യമായ വൈദ്യുതി നൽകുന്നു.
അതുകൊണ്ടുതന്നെ ട്യൂബിൻറെ ജീവിതകാലം വർദ്ധിപ്പിക്കുന്നു.
ഇതിൻറെ പ്രവർത്തനവും നിർമ്മാണവും വളരെ ബുദ്ധിമുട്ടാതായതിനാൽ സർക്യൂട്ട് മുഴുവൻ ഒരു ഐ സിക്കുള്ളിൽ ഒതുക്കിയിരിക്കുന്നു.
ഇതും കാണുക ഫ്ലൂറസന്റ് വിളക്ക്
ശുചീന്ദ്രം ഇംഗ്ലീഷ് വിലാസം https://ml.wikipedia.org/wiki/Suchindram
തമിഴ് നാട്ടിൽ കന്യാകുമാരി ജില്ലയിലെ ഒരു പട്ടണവും തീർത്ഥാടനസ്ഥലവുമാണു് ശുചീന്ദ്രം .
ഈ പട്ടണത്തിലാണു് പ്രസിദ്ധാമായ സ്ഥാണുമലയൻ ക്ഷേത്രം സ്ഥിതിചെയ്യുന്നതു്.
ശുചീന്ദ്രം കന്യാകുമാരിയിൽനിന്നും 11 കിലോമീറ്റർ ദൂരത്തും, നാഗർകോവിലിൽനിന്നും 7 കിലോമീറ്റർ ദൂരത്തും, തിരുനെൽവേലിയിൽനിന്നും 70 കിലോമീറ്റർ ദൂരത്തും, തിരുവനന്തപുരത്തുനിന്നു് 85 കിലോമീറ്റർ ദൂരത്തും സ്ഥിതി ചെയ്യുന്നു.
രാജവാഴ്ചകാലത്ത് ശുചീന്ദ്രവും കന്യാകുമാരിയും പ്രധാന കോട്ടകളായിരുന്നു .
തിരുവിതാംകൂർ മഹാരാജാവ് മാർത്താണ്ഡവർമ്മ ഡച്ചുകാരുമായി ഏർപ്പെട്ട നാവികയുദ്ധം അടുത്തുള്ള കുളച്ചലിൽവച്ചാണു് സംഭവിച്ചതു്.
ശുക്രാചാര്യർ ഇംഗ്ലീഷ് വിലാസം https://ml.wikipedia.org/wiki/Shukracharyar കൈയ്യിൽ മൃതസഞ്ജിവനിയുമായി ഇരിക്കുന്ന ശുക്രമഹർഷി
ബ്രഹ്മദേവന്റെ പുത്രനായ ഭൃഗുമഹർഷിക്ക് കർദ്ദമപ്രജാപതിയുടെ പുത്രിയായ ഖ്യാതിയിൽ ജനിച്ച രണ്ടാമത്തെ പുത്രനാണ് ശുക്രാചാര്യർ .
ഭൃഗുമഹർഷിയുടെ ആദ്യപുത്രൻ ച്യവനമഹർഷിയായിരുന്നു .
ച്യവനമുനിയുടെ പുത്ര-പൗത്രനാണ് പരശുരാമന്റെ പിതാവായ ജമദഗ്നി മഹർഷി .
അസുരഗുരു ഊർജ്ജസ്വതിയുമായുള്ള വിവാഹം ശുക്രമഹർഷിയും പത്നി ഊർജ്ജസ്വതിയും മഹാബലിയും വാമനനും
മഹാബലി അസുരരാജാവായ സമയത്തും കുലഗുരു ശ്രുക്രമഹർഷിയായിരുന്നു.
മഹാബലി ' വിശ്വജിത്ത്‌ ' എന്ന യാഗം ചെയ്യുന്നവസരത്തിൽ വാമനനായി അവതാരമെടുത്ത് വിഷ്ണു ഭിക്ഷയായി മൂന്നടി മണ്ണ്‌ ആവശ്യപ്പെട്ടു.
ചതി മനസ്സിലാക്കിയ അസുരഗുരു ശുക്രാചാര്യർ ബലിയെ വിലക്കുകയും, അതു വക വയ്ക്കാതെ മഹാബലി വാമനനെ പാദം കഴുകി സ്വീകരിക്കുന്നു.
പാദംകഴുകാനായി ഉപയോഗിച്ച കിണ്ടിയുടെ വാലിൽ ശ്രുക്രമുനി ഒരു തവളയായി കയറിയിരുന്ന് വെള്ളം തടയുംകയുണ്ടായി.
വെള്ളംവരാത്തതു കണ്ടു ബലി പരിഭ്രമിക്കുകയും വാമനൻ ഒരു ദർഭപുല്ലുകൊണ്ട് വാലിലൂടെ കുത്തുകയും തന്മൂലം തവളയായ ശുക്രമുനിയുടെ ഒരു കണ്ണ് നഷ്ടപ്പെടുകയും ചെയ്തു.
തുടർന്ന് ബലി മൂന്നടി മണ്ണ്‌ അളന്നെടുക്കാൻ വാമനന്‌ അനുവാദം നൽകി, ബലി സുതലമാകുന്ന സ്വർഗ്ഗത്തിലേക്ക് അനുഗ്രഹിസ്തിതനാവുകയും ചെയ്തു.
കചനും മൃതസഞ്ജിവനിയും
ദേവാസുരയുദ്ധത്തിൽ മരിച്ചു വീഴുന്ന അസുരന്മാരെ കുലഗുരുവായിരുന്ന ശുക്രാചാര്യർ തനിക്കു മാത്രമറിയാമായിരുന്ന മൃതസഞ്ജീവനിമന്ത്രം ഉപയോഗിച്ച് ജീവിപ്പിക്കുകയും അവർ പതിന്മടങ്ങ് ആരോഗ്യവാന്മാരായി തിരിച്ചുവരികയും ചെയ്തു.
ഇതിനു പരിഹാരമായി ദേവന്മാർ കചനെ മൃതസഞ്ജിവനിമന്ത്രം പഠിച്ചെടുക്കാനായി ശുക്രാശ്രമത്തിലേക്ക് അയക്കുന്നു.
ദേവഗുരുവായ ബൃഹസ്പതിയുടെ പുത്രനാണ് കചൻ .
അസുരഗുരുവായ ശുക്രാചാര്യരുടെ മകളാണ് ദേവയാനി .
കചൻ മൃതസജ്ഞീവനി ഹൃദിസ്ഥമാക്കുവാനായി അസുരഗുരുവായ ശുക്രാചാര്യരുടെ ആശ്രമത്തിലെത്തുകയും ശിഷ്യത്വം സ്വീകരിക്കുകയും ചെയ്യുന്നു.
കചനെ ആശ്രമത്തിൽ താമസിപ്പിച്ച് വിദ്യ അഭ്യസിപ്പിക്കാൻ തീരുമാനിക്കുന്ന ശുക്രൻ തന്നോടൊപ്പം തന്റെ മകളും താമസമുണ്ട് എന്ന് കചനെ അറിയിക്കുകയും അതിൽ സന്തോഷിക്കുന്ന കചൻ എങ്ങനെ എങ്കിലും ഗുരുവിന്റെ മകളുടെ സ്നേഹം സമ്പാദിച്ച് ലക്ഷ്യം നേടണം എന്നു കരുതുന്നു.
ദേവയാനിയുടെ സഹായത്താൽ കചൻ മൃതസഞ്ജീവനി അഭ്യസിച്ചശേഷം കചൻ ദേവയാനിയെ വിവാഹം കഴിക്കാൻ വിസമ്മതിക്കുകയും ദേവലോകത്തേക്കു പോകാനൊരുങ്ങുകയും ചെയ്തപ്പോൾ 'കചന്റെ വിദ്യ ഫലിക്കാതിരിക്കട്ടെ' എന്ന് ദേവയാനി ശപിക്കുന്നു.
ദേവയാനിയും യയാതിയും ശുക്രശാപവും
ചന്ദ്രവംശ യുവരാജാവായ യയാതിയെ മകളായ ദേവയാനിക്ക് വിവാഹം കഴിച്ചു കൊടുത്തു.
ശുക്രാചാര്യരുടെ വാക്ക് ധിക്കരിച്ച് ദേവയാനിയുടെ  ദാസിയായിരുന്ന ശർമ്മിഷ്ഠയിൽ അനുരാഗിതനാവുകയും അതിൽ മൂന്നു പുത്രന്മാർ ജനിക്കുകയും ദേവയാനിയിലൂടെ വളരെ നാളുകൾക്കുശേഷം രാജാവിന്റെ കള്ളത്തരങ്ങൾ ദേവയാനിയിലൂടെ മനസ്സിലാക്കിയ ശുക്രാചാര്യൻ യയാതിയെ 'ജരാനരകൾ ബാധിക്കട്ടെ' എന്ന് ഉഗ്രമായി ശപിക്കുന്നു.
രാജാവ് ശാപമോക്ഷം യാചിച്ചെങ്കിലും ജരാനരകൾ പുത്രന്മാർക്ക് ആർക്കെങ്കിലും കൈമാറ്റം ചെയ്യാവുന്നതാണെന്ന ശാപമോക്ഷം നല്കാനേ മുനി തയ്യാറായുള്ളൂ.
ഒടുവിൽ ശർമിഷ്ഠയുടെ ഇളയ പുത്രൻ പുരുവാണ് അച്ഛന്റെ ജരാനരകൾ ഏറ്റെടുത്ത് തന്റെ യൗവനം പിതാവിന് നല്കിയത്.
ശുക്രഗ്രഹം അവലംബം ↑ സംഭവ പർവ്വം -- മഹാഭാരതം, മലയാളം -- ഡോ.പി.എസ്. വാര്യർ -- വിദ്യാരംഭം പബ്ലിഷേഴ്സ് ↑ മഹാഭാരതം, മലയാളം -- ഡോ.പി.എസ്. വാര്യർ -- വിദ്യാരംഭം പബ്ലിഷേഴ്സ്
ശുകൻ ഇംഗ്ലീഷ് വിലാസം https://ml.wikipedia.org/wiki/Shuka
അദ്വൈതഗുരു പരമ്പരയിലെ അവസാനത്തെയാളും, വേദവ്യാസമഹർഷിയുടെ പുത്രനുമാണ് ശുകൻ .
ശുകദേവൻ , ശുകദേവ ഗോസ്വാമി എന്നീ പേരുകളിലും അറിയപ്പെടുന്നു.
പഞ്ചഭൂതങ്ങളുടെ ധീരതയുള്ള മകനെ കിട്ടുവാൻ വേണ്ടി, വായുവല്ലാതെ മറ്റ് ഭക്ഷണമൊന്നുമില്ലാതെ ഒരുനൂറ്റാണ്ട് കാലം തപസ്സുചെയ്ത് ശിവൻ്റെ അനുഗ്രഹത്താൽ വ്യാസൻ നേടിയ തേജസ്സോടുകൂടിയ പുത്രനാണ് ശുകൻ എന്നാണ് വിശ്വാസം.
അരണി കടഞ്ഞുകൊണ്ടിരിക്കെ സുന്ദരിയായ ഘൃതായിയെ കണ്ടുവെന്നും, അവരുടെ സൗന്ദര്യത്തിൽ മതിമറന്ന വ്യാസന് കാമമോഹത്താൽ രേതഃസ്ഖലനമുണ്ടായെന്നും, അത് കടഞ്ഞുകൊണ്ടിരുന്ന അരണിയിൽ പതിച്ച് അതിൽ ഉണ്ടായ പുത്രനാണ് ശുകൻ എന്നും ഐതീഹ്യമുണ്ട്.
വ്യാസൻ്റെ അഞ്ച് ശിഷ്യരിൽ ഒരാൾ കൂടിയായിരുന്നു ശുകൻ.
ശുചിത്വം ഇംഗ്ലീഷ് വിലാസം https://ml.wikipedia.org/wiki/Hygiene ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ഹൈജീൻ (Hygiene) എന്ന ഗ്രീക്ക് പദകകരരത്തിനും, സാനിറ്ററി ഉപകരണങ്ങൾ , സാനിട്ടേഷൻ (Sanitation) എന്ന ആംഗല പദത്തിനും വിവിധസന്ദർഭങ്ങളിൽ  പല  കാര്യങ്ങളെ വിവക്ഷിക്കുന്നതിനായി ഉപയോഗിക്കുന്ന വാക്കാണ് ശുചിത്വം .
ഗ്രീക്ക്  പുരാണത്തിലെ ആരോഗ്യ ദേവതയായ   ഹൈജിയ(Hygeia)യുടെ പേരിൽ  നിന്നാണ് ഹൈജീൻ എന്ന വാക്ക് ഉണ്ടായിട്ടുള്ളത്.
അതിനാൽ ആരോഗ്യം, വൃത്തി, വെടിപ്പ്, ശുദ്ധി എന്നിവ ഉപയോഗിക്കുന്ന സന്ദർഭങ്ങളിൽ തുല്യ അർത്ഥത്തിൽ ശുചിത്വം എന്ന വാക്ക് ഉപയോഗിക്കപ്പെടുന്നു.
അതായത് വ്യക്തി ശുചിത്വം, സാമൂഹ്യ ശുചിത്വം   മുതൽ രാഷ്ട്രീയ ശുചിത്വം വരെ.
അതേപോലെ പരിസരം, വൃത്തി, വെടിപ്പ്, ശുദ്ധി, മാലിന്യ സംസ്കരണം, കൊതുക് നിവാരണം എന്നിവയെ എല്ലാം ബന്ധപ്പെടുത്തി സാനിട്ടേഷൻ എന്ന വാക്കും ശുചിത്വമായി    ഉപയോഗിയ്ക്കപ്പെടുന്നു..
ഉദാഹരണം: സമ്പൂർണ ശുചിത്വ പദ്ധതി ( Total Sanitation Campaign) ആരോഗ്യ ശുചിത്വം
വ്യക്തിശുചിത്വം (Personal  hygiene), ഗൃഹശുചിത്വം (Hygiene of the home ), പരിസര ശുചിത്വം (Environmental sanitation), എന്നിവയാണ്  ആരോഗ്യ ശുചിത്വത്തിന്റെ  മുഖ്യഘടകങ്ങൾ.
ആരോഗ്യ ശുചിത്വപാലനത്തിലെ പോരായ്മകളാണ്‌ 90 ശതമാനം രോഗങ്ങൾക്കും കാരണം.
ശക്തമായ ശുചിത്വ ശീല അനുവർത്തനം /പരിഷ്ക്കാരങ്ങൾ ആണ് ഇന്നത്തെ ആവശ്യം.
വ്യക്തി ശുചിത്വം
വ്യക്തികൾ സ്വയമായി പാലിക്കേണ്ട അനവധി ആരോഗ്യ ശീലങ്ങൾ ഉണ്ട്.
അവ കൃത്യമായി പാലിച്ചാൽ പകർച്ച വ്യാധികളെയും, ജീവിതശൈലി രോഗങ്ങളേയും നല്ലൊരു ശതമാനം  ഒഴിവാക്കുവാൻ കഴിയും.
കൂടെക്കൂടെയും ഭക്ഷണത്തിനു മുൻപും പിൻപും കൈകൾ നന്നായി സോപ്പ് ഉപയോഗിച്ച് കഴുകുക.
വയറിളക്ക രോഗങ്ങൾ, വിരകൾ, കുമിൾ രോഗങ്ങൾ, ത്വക്ക് രോഗങ്ങൾ, പകർച്ച പനി തുടങ്ങി സാർസ്‌ (SARS), കോവിഡ് വരെ ഒഴിവാക്കാം.
പൊതുസ്ഥല സമ്പർക്കത്തിന് ശേഷം നിർബന്ധമായും കൈകൾ സോപ്പിട്ടു ഇരുപത് സെക്കൻഡ് നേരത്തോളം കഴുകേണ്ടതാണ്.
കൈയുടെ പുറംഭാഗം, വിരലുകളുടെ ഉൾവശം എന്നിവ നന്നായി കഴുകേണ്ടതാണ്.
ഇതുവഴി കൊറോണ, എച്ച് ഐ വി, ഇൻഫ്ലുവെൻസ, കോളറ, ഹെർപ്പിസ് മുതലായ വൈറസുകളെയും ചില ബാക്ടീരിയകളേയും എളുപ്പത്തിൽ  കഴുകിക്കളയാം.
ചുമയ്ക്കുമ്പോഴും തുമ്മുമ്പോഴും തുവാല കൊണ്ടോ മാസ്ക് ഉപയോഗിച്ചോ നിർബന്ധമായും മുഖം മറയ്ക്കുക.
തൂവാല ഇല്ലെങ്കിൽ ഷർട്ടിന്റെ കയ്യിലേക്കാകട്ടെ ചുമ.
മറ്റുള്ളവർക്ക് രോഗം പകരാതിരിക്കാനും നിശ്വാസ വായുവിലെ രോഗാണുക്കളെ തടയുവാനും തുവാല/മുഖാവരണം ഉപകരിക്കും.
രോഗ ബാധിതരുടെ ശരീര സ്രവങ്ങളുമായി സമ്പർക്കത്തിൽ വരാതിരിക്കുക.
പൊതുസ്ഥലങ്ങളിൽ തുപ്പാതിരിക്കുക.
വായ, മൂക്ക്, കണ്ണ് എന്നിവിടങ്ങളിൽ കഴിവതും തൊടാതിരിക്കുക.
ഉയർന്ന നിലവാരത്തിലുള്ള മാസ്ക്ക് (N 95) ഉപയോഗിക്കുന്നതും, ഹസ്തദാനം ഒഴിവാക്കുന്നതും, ആൽക്കഹോൾ അടങ്ങിയ ഹാൻഡ് സാനിറ്റെസർ എന്നിവ ഉപയോഗിക്കുന്നതും കൊറോണ വൈറസിനെ ഉൾപ്പെടെ പ്രതിരോധിക്കാൻ ഉത്തമം.
അനാവശ്യ ആശുപത്രി സന്ദർശനങ്ങൾ ഒഴിവാക്കുക.
പകർച്ച വ്യാധി ബാധിതരുമായി നിശ്ചിത അകലം (1 മീറ്റർ) പാലിക്കുക.
ആൾക്കൂട്ടങ്ങൾ ഒഴിവാക്കുക.
പകർച്ച വ്യാധി ബാധിച്ചവർ, പനിയുള്ളവർ തുടങ്ങിയവർ പൊതു സ്ഥലങ്ങളിൽ പോകുന്നത് കഴിവതും ഒഴിവാക്കുക.
നഖം വെട്ടി വൃത്തി ആക്കുന്നത് രോഗാണുക്കളെ തടയും.
രാവിലെ ഉണർന്നാലുടൻ പല്ല് തേയ്ക്കണം, രാത്രിയിൽ ഉറങ്ങുന്നതിനു മുൻപും.
ദിവസവും സോപ്പിട്ട് കുളിച്ച്‌ ശരീരശുദ്ധി ഉറപ്പാക്കണം.
കഴുകി ഉണക്കാത്ത ചർമത്തിൽ ചൊറി, വരട്ടു ചൊറി, പുഴുക്കടി തുടങ്ങിയവ ഉണ്ടാകും.
വൃത്തിയുള്ള വസ്ത്രം ധരിക്കുക.
കഴിയുന്നതും വസ്ത്രങ്ങൾ കിടക്കകൾ എന്നിവ  കഴുകി സൂര്യപ്രകാശത്തിൽ ഉണക്കുക.
ഏറ്റവും ഫലപ്രദമായ  അണുനാശിനിയാണ് സൂര്യപ്രകാശം.
കഴുകി ഉണങ്ങിയതും ഇറുക്കം കുറഞ്ഞതുമായ അടിവസ്ത്രങ്ങൾ മാത്രം ഉപയോഗിക്കുക.
ഇവ ദിവസവും കഴുകി ഉപയോഗിക്കുക.
പാദരക്ഷ കൊക്കോപ്പുഴു (Hook worm) വിനെ ഒഴിവാക്കും, പരുക്കുകളേയും.
പെൺകുട്ടികൾ ആർത്തവ ശുചിത്വം പാലിക്കണം.
സാനിറ്ററി പാഡോ, മെൻസ്ട്രൽ കപ്പോ നിശ്ചിത സമയത്തിനുള്ളിൽ മാറ്റി ഉപയോഗിക്കുക.
മലമൂത്ര വിസർജനം സാനിട്ടറി കക്കൂസുകളിൽ മാത്രം.
മല വിസർജനത്തിന് ശേഷം കൈകൾ നന്നായി സോപ്പ് ഉപയോഗിച്ച് കഴുകുക.
മറ്റുള്ളവരുടെ ടൂത്ത് ബ്രഷ്, ഷേവിങ് സെറ്റ്, തോർത്ത്‌ എന്നിവ ഉപയോഗിക്കരുത്.
രക്തം പുരണ്ട ഷേവിങ് സെറ്റ്, ബ്ലേഡ്, ബ്രഷ് മുതലായവ എച്ച്ഐവി ഉൾപ്പടെയുള്ള അണുബാധകൾ പകരാൻ കാരണമാകും.
പഴങ്ങളും പച്ചക്കറികളും നന്നായി കഴുകി മാത്രം ഉപയോഗിക്കുക തിളപ്പിച്ചാറിയ വെള്ളം മാത്രം കുടിക്കുക.
വേഴ്ചക്ക് മുൻപും ശേഷവും ലൈംഗികാവയവങ്ങൾ വീര്യം കുറഞ്ഞ സോപ്പും വെള്ളവും ഉപയോഗിച്ച് വൃത്തിയാക്കുന്നത് ഉത്തമം.
ഏതെങ്കിലും തരത്തിലുള്ള അണുബാധ ഉണ്ടായാൽ ഉടൻ ഡോക്ടറുടെ സേവനം തേടുക.
പരിസര ശുചിത്വം അവലംബം Park"s Textbook of Preventive and Social Medicine,  by K.Park, 19th Ed, 2010,  Bhanot Publishers,Jabalpur.
Total Sanitation Campaign, GoI Handbook.
ശുക്രൻ (വിവക്ഷകൾ) ഗ്രഹം - ശുക്രൻ(ഗ്രഹം) ഹിന്ദു വിശ്വാസപ്രകാരം അസുരഗുരു- ശുക്രാചാര്യൻ
സിരഹ ജില്ല ഇംഗ്ലീഷ് വിലാസം https://ml.wikipedia.org/wiki/Siraha_district
നേപ്പാളിലെ പ്രവിശ്യ നമ്പർ രണ്ടിന്റെ ഭാഗമായ, 75 ജില്ലകളിൽ ഒന്നാണു സിരഹ ജില്ല .
( English : Siraha District ( Nepali : सिराहा जिल्ला Listen ⓘ .
1,188 ചതുരശ്ര കിലോമീറ്റർ പരന്നു കിടക്കുന്ന ഈ പ്രദേശത്ത് 2011 ജനസംഖ്യ കണക്ക് അനുസരിച്ച് 637,328 ജനങ്ങൾ താമസിക്കുന്നു.
സിരഹയാണ് ജില്ലയുടെ ആസ്ഥാനം.
ഭൂമിശാസ്ത്രവും കാലാവസ്ഥയും അവലംബം
സിയോമാര അസെവെഡോ ഇംഗ്ലീഷ് വിലാസം https://ml.wikipedia.org/wiki/Xiomara_Acevedo
ഒരു കൊളംബിയൻ കാലാവസ്ഥാ വ്യതിയാന പ്രവർത്തകയാണ് സിയോമാര അസെവെഡോ .
ബാരൻക്വില്ല +20 എന്ന എൻജിഒയുടെ സ്ഥാപകയും സിഇഒയും എന്ന നിലയിൽ, കാലാവസ്ഥാ നീതിയിൽ സ്ത്രീകളുടെയും യുവാക്കളുടെയും ശബ്ദങ്ങൾ ഉൾപ്പെടുത്തണമെന്ന് അവർ വാദിച്ചു.
അസെവെഡോ 2012-ൽ ബാരൻക്വില്ല +20 സ്ഥാപിച്ചു.
2022-ൽ സിഇഒ ആയി പ്രവർത്തിക്കുന്നു.
ബാരൻക്വില്ലയിലും ലാറ്റിനമേരിക്കയിലുടനീളമുള്ള കാലാവസ്ഥാ ആക്ടിവിസത്തിലും പരിസ്ഥിതിവാദത്തിലും ശ്രദ്ധ കേന്ദ്രീകരിച്ച യുവാക്കളുടെ നേതൃത്വത്തിലുള്ള സർക്കാരിതര സംഘടനയാണ് ബാരൻക്വില്ല +20.
അസെവെഡോ "എൽ ഒറിനോകോ സെ അഡാപ്റ്റ" (ഒറിനോകോ അഡാപ്റ്റുകൾ) നെറ്റ്‌വർക്ക് സഹ-സ്ഥാപിച്ചു.
ഇത് 2014-ഓടെ ഒറിനോക്വിയ പ്രകൃതിദത്ത മേഖലയിലെ കാലാവസ്ഥാ വ്യതിയാനത്തെ അഭിസംബോധന ചെയ്യുന്നതിനും പൊരുത്തപ്പെടുത്തുന്നതിനുമുള്ള ലിംഗാധിഷ്ഠിത സമീപനം ഉപയോഗിക്കുന്നു.
2015-ൽ, പരാഗ്വേയിലെ വേൾഡ് വൈഡ് ഫണ്ട് ഫോർ നേച്ചറിനായി അസെവെഡോ പ്രവർത്തിച്ചു.
2016 മുതൽ 2019 വരെ, കാലാവസ്ഥാ വ്യതിയാന നയം ഏകോപിപ്പിക്കുന്ന കൊളംബിയയിലെ നരിനോ സർക്കാരിന്റെ കാലാവസ്ഥാ വ്യതിയാന വിദഗ്ധനായി അസെവെഡോ പ്രവർത്തിച്ചു.
2021-ൽ, സ്ത്രീ-ലിംഗ മണ്ഡലത്തിന്റെ ഭാഗമായി 2021-ലെ യുണൈറ്റഡ് നേഷൻസ് ക്ലൈമറ്റ് ചേഞ്ച് കോൺഫറൻസിൽ (COP26) അസെവെഡോ പങ്കെടുത്തു.
കാലാവസ്ഥാ നീതി കൈവരിക്കുന്നതിൽ സ്ത്രീകളുടെ അവകാശങ്ങളുടെ പ്രാധാന്യത്തിനായി അവർ വാദിച്ചു.
കൊളംബിയയിലുടനീളമുള്ള യുവതികളുടെ കാലാവസ്ഥാ നേതൃത്വത്തിന് ഊന്നൽ നൽകുന്ന 2021-ലെ സംരംഭമായ വിമൻ ഫോർ ക്ലൈമറ്റ് ജസ്റ്റിസ് പ്രോജക്റ്റ് (ബാരൻക്വില്ല +20 ന്റെ ഒരു പദ്ധതി) അസെവെഡോ നയിക്കുന്നു.
2021-ൽ ബിൽ മെലിൻഡ ഗേറ്റ്‌സ് ഫൗണ്ടേഷൻ ഈ പ്രോജക്റ്റിനായി ബാരൻക്വില്ല +20-ന് $50,000 സമ്മാനിച്ചു.
ഗ്ലോബൽ യൂത്ത് ബയോഡൈവേഴ്‌സിറ്റി നെറ്റ്‌വർക്കിന്റെ സ്റ്റിയറിംഗ് കമ്മിറ്റിയിലും ഗ്ലോബൽ യൂത്ത് ക്ലൈമറ്റ് ആക്ഷൻ ഫണ്ടിന്റെ യൂത്ത് ഫണ്ട് കമ്മിറ്റിയിലും അസെവെഡോ പ്രവർത്തിക്കുന്നു.
കൊളംബിയയിലെ ബാരൻക്വില്ലയിൽ നിന്നാണ് അസെവെഡോ.
അസെവെഡോ കൊളംബിയയിലെ യൂണിവേഴ്‌സിഡാഡ് ഡെൽ നോർട്ടെയിൽ നിന്ന് ബിരുദധാരിയാണ്.
അവിടെ നിന്ന് അന്താരാഷ്ട്ര നിയമത്തിൽ ശ്രദ്ധ കേന്ദ്രീകരിച്ച് അന്താരാഷ്ട്ര ബന്ധങ്ങളിൽ ബിരുദം നേടി.
അസെവെഡോ ഫ്രാങ്ക്ഫർട്ട് സ്കൂൾ ഓഫ് ഫിനാൻസ് മാനേജ്മെന്റിൽ ചേർന്നു, അവിടെ അവൾ കാലാവസ്ഥാ ധനകാര്യം പഠിച്ചു.
അവലംബം പുറംകണ്ണികൾ Barranquilla +20 website Xiomara Acevedo - Climate and Finance ( YouTube ) El Orinoco se Adapta ( Facebook ); El Orinoco se Adapta ( YouTube )
സിരഥു
ഇന്ത്യൻ സംസ്ഥാനമായ ഉത്തർപ്രദേശിൽ കൌശാമ്പി ജില്ലയിലെ  ഒരു പട്ടണവും പഞ്ചായത്തും ആണ് സിരഥു ..
ഇതേ പേരിൽ ഒരു നിയമസഭാ മണ്ഡലവും ഉണ്ട്.
കൗശാമ്പി ജില്ലയിലെ ഏറ്റവും പഴയ പട്ടണമാണിത്.
ഏകദേശം 2700 ജനസംഖ്യ നഗരത്തിലുണ്ട്.
അലഹബാദ്, കാൺപൂർ തുടങ്ങിയ വലിയ നഗരങ്ങളുമായി റോഡ്, റെയിൽ മാർഗം സിറഥുവിന് നല്ല ബന്ധമുണ്ട്.
അലഹബാദിൽ നിന്ന് കാൺപൂർ പാതയിൽ 140 കിലോമീറ്റർ ദൂരെ ആണീ നഗരം കാൺപൂരിൽ നിന്ന്.
അലഹബാദ്-കാൺപൂർ റൂട്ടിലാണ് സിറാത്തു റെയിൽവേ സ്റ്റേഷൻ.
സിറാത്തു റെയിൽ‌വേ സ്റ്റേഷനിൽ‌ കുറച്ച് മെയിൽ‌ അല്ലെങ്കിൽ‌ എക്സ്പ്രസ്, സൂപ്പർ‌ഫാസ്റ്റ് ട്രെയിനുകൾ‌ നിർ‌ത്തുന്നു, പക്ഷേ പാസഞ്ചർ‌ ട്രെയിനുകൾ‌ സാധാരണമാണ്.
സൂപ്പർ ഫാസ്റ്റ് ട്രെയിനുകൾ നിർത്തുന്ന കൗശാമ്പി ജില്ലയിലെ ഏക റെയിൽ‌വേ സ്റ്റേഷനാണ് സിറഥു റെയിൽ‌വേ സ്റ്റേഷൻ.
ഏറ്റവും സാധാരണവും ഇഷ്ടപ്പെട്ടതുമായ ഗതാഗത മാർഗം റോഡ് വഴിയാണ്.
ദേശീയപാത സിറാത്തുവിനെ അലഹബാദും കാൺപൂറുമായി ബന്ധിപ്പിക്കുന്നു.
സംസ്ഥാന ബസുകൾ സാധാരണമാണ്.
സൈനി ബസ് സ്റ്റേഷനാണ് ഏറ്റവും അടുത്തുള്ള ബസ് സ്റ്റേഷൻ.
കൗശാമ്പി ജില്ലയിലെ ഏറ്റവും പഴയ ബസ് സ്റ്റേഷനാണിത്.
2011 ലെ സെൻസസ് പ്രകാരം സിരഥുവിലെ  ജനസംഖ്യ 19,208 ആണ്.
സിരഥുവിന്റെ ശരാശരി സാക്ഷരതാ നിരക്ക് 73% ആണ്, ഇത് ദേശീയ ശരാശരിയായ 59.5% നേക്കാൾ കൂടുതലാണ്: പുരുഷ സാക്ഷരത 78%, സ്ത്രീ സാക്ഷരത 68%.
അലഹബാദിന് വടക്ക്-പടിഞ്ഞാറ് 60  കിലോമീറ്റർ മാറിയാണ് സിരഥു സ്ഥിതി ചെയ്യുന്നത്, ജില്ലാ ആസ്ഥാനമായ മഞ്‌ജൻ‌പൂരിൽ നിന്നും വടക്ക്-പടിഞ്ഞാറോട്ട്  വെറും15 കി.
മീ ദൂരമേ ഇവിടേക്കുള്ളു.
പബോസ തീർത്ഥവും കാരയുടെ ചരിത്രപ്രാധാന്യമുള്ള സ്ഥലവുമാണ് വിനോദസഞ്ചാരികൾക്ക് താത്പര്യമുള്ള അടുത്തുള്ള സ്ഥലങ്ങൾ.
അലഹബാദിലാണ് ഏറ്റവും അടുത്തുള്ള വിമാനത്താവളം.
വടക്കൻ റെയിൽ‌വേയുടെ അലഹബാദ്-കാൺ‌പൂർ പാതയിലാണ് സിരഥു റെയിൽ‌വേ സ്റ്റേഷൻ.
ദേശീയപാത 2 സിരഥുവിലൂടെ കടന്നുപോകുന്നു.
സിരഥുവിനോദസഞ്ചാരികളെ ആകർഷിക്കുന്നു, കൗശാമ്പി ജില്ലയിലെ ഏറ്റവും പഴയ പട്ടണമാണ് കാര, ഇത് സിറാത്തുവിൽ നിന്ന് 9 കിലോമീറ്റർ അകലെയാണ്.
കാര കോട്ട സന്ദർശിക്കാം.
ഗംഗാ നദിയും കാരയിലാണ്, കൂടാതെ ദിവസേന നിരവധി തീർഥാടകർ ഗംഗാ സ്നാനത്തിനായി ഇവിടെയെത്തുന്നു.
കൗശാംബിയുടെ ഏറ്റവും പഴക്കം ചെന്ന ക്ഷേത്രങ്ങളിലൊന്നാണ് മാതാ ഷീത്ല ക്ഷേത്രം.
ഉത്തർപ്രദേശിന്റെ എല്ലാ ഭാഗങ്ങളിൽ നിന്നും ധാരാളം ഹിന്ദുക്കൾ ഇവിടെയെത്തുന്നു.
സിരമ്പാൻ
സിരമ്പാൻ , മലേഷ്യയിലെ നെഗിരി ചെമ്പിലാൻ സംസ്ഥാനത്തിന്റെ തലസ്ഥാനമാണ്.
2009 സെപ്റ്റംബർ  9-ാം തിയതി സിരമ്പാൻ മുനിസിപ്പാലിറ്റിയായി മാറി.
സിരമ്പാൻ നഗരത്തിന്റെ പഴയ പേര് ചുങ്കൈ ഉജോങ്ങ് എന്നായിരുന്നു.
നഗരത്തിലൂടെ കടന്നു പോകുന്ന ചുങ്കൈ ഉജോങ്ങ് നദിയുടെ പേരു തന്നെ നഗരത്തിനു നൽകിയെങ്കിലും ചൈനീസ് വംശജർ ഈ നഗരത്തെ ഭൂ യോങ്ങ് എന്നു വിളിക്കുന്നു.
മലേഷ്യൻ ദീപഗർഭത്തിലെ മിക്ക നഗരങ്ങളും ഈയം കണ്ടുപിടിച്ചതിനു ശേഷം രൂപീകൃതമായവയാണ്.
1870-ൽ ഈയം എന്ന ഭൂ വിഭവം കണ്ടെത്തി ഖനനം ചെയ്യാൻ തുടങ്ങിയപ്പോഴാണ് ചുങ്കൈ ഉജോങ്ങ് നഗരം രൂപംകൊണ്ടത്.
ചുങ്കൈ ഉജോങ്ങിനടുത്തുള്ള രാശാ എന്ന ചെറിയ പട്ടണ പ്രദേശത്ത് ഈയം കണ്ടെത്തിയതോടെ ധാരാളം അറബികളും, ചൈനക്കാരും, മലായ് ജനതയും ആ പട്ടണത്തിലേക്കു കുടിയേറി.
തദ്ദേശീയരായ മലായ് ജനതയിൽ ഭൂരിഭാഗവും കൃഷിക്കാരായിരുന്നു.
ഖനിത്തൊഴിലാളികൾ മാത്രം തിങ്ങിപ്പാർത്തിരുന്ന സിരമ്പാൻ പിന്നീട് പ്രാധാന്യമുള്ള വാണിജ്യ കേന്ദ്രമായി മാറി.
ലിങ്കി നദിയിലൂടെ വഞ്ചികളിൽ ഈയം കൊണ്ടു പോയി മലാക്കാ പ്രദേശത്തു വച്ച് കപ്പലുകളിൽ കയറ്റിക്കൊണ്ടു പോകയായിരുന്നു പതിവ്.
ഈയ ഖനികളിൽ നിന്നും ചുങ്കം പിരിച്ചു തുടങ്ങിയതോടെ ബ്രിട്ടീഷ് ഭരണാധികാരികളുടെ വരുമാനം വർദ്ധിച്ചു തുടങ്ങി.
ബ്രിട്ടൻ ചുമത്തിയ നികുതിഭാരം കച്ചവടക്കാർക്ക് തലവേദനയായിത്തീർന്നു.
പ്രാദേശിക നേതാക്കളുടെ കിടമത്സരം
ഡത്തോ ഗ്ലാനാ, ഡത്തോ ഷാ ഭണ്ഡാർ എന്നീ രണ്ടു പേരായിരുന്ന അന്നത്തെ പ്രധാന പ്രാദേശിക നേതാക്കൾ.
ചുങ്കം പിരിച്ചെടുക്കുന്നതിലും, ഈയ ഖനികൾ വശത്താക്കുന്നതിലും ഈ രണ്ട് നേതാക്കൾ തമ്മിൽ കിടമത്സരം നടക്കുകയായിരുന്നു.
പ്രാദേശിക നേതാക്കളുടെ കിടമത്സരം പ്രശ്‌നത്തിൽ തലയിട്ടു കൊണ്ട് നെഗിരി സെമ്പിലാനിലെ ആഭ്യന്തര കാര്യങ്ങളിൽ തലയിടാൻ ബ്രിട്ടന് അവസരമൊരുക്കിക്കൊടുത്തു.
ഈ സന്ദർഭത്തിൽ ഡത്തോ ഗ്ലാനാ ബ്രിട്ടന്റെ സഹായം അഭ്യർത്ഥിച്ചു.
അതിനു ശേഷം ഡത്തോ ഷാ ഭണ്ഡാറിന്റെ അനുയായികൾ തോൽവി ഏറ്റുവാങ്ങി.
ഡത്തോ ഷാ ഭണ്ഡാറിനെ സിങ്കപ്പൂരിലേക്ക് നാടുകടത്തുകയും ചെയ്തു.
ഈ സമയത്ത് ബ്രിട്ടൻ ചുങ്കൈ ഉജോങ്ങിൽ ഒരു ഗവർണ്ണറെ കമ്മീഷണറായി നിയോഗിച്ചു.
കേപ്ടൻ മുറേ ആയിരുന്നു ചുങ്കൈ ഉജോങ്ങിലെ ആദ്യ ബ്രിട്ടീഷ് കമ്മീഷണർ.
മലാക്കാ ജലസന്ധിയിൽ നിന്നും 30 കി.
ദൂരെയാണ് സിരമ്പാൻ നഗരം സ്ഥിതി ചെയ്യുന്നത്.
ആ പ്രദേശം ഒട്ടു മൊത്തമായി ലിങ്കി താഴ് വര എന്നറിയപ്പെടുന്നു.
പടിഞ്ഞാറു ഭാഗത്ത് തിത്തിവാങ്ങ്‌സാ എന്ന പർവ്വത നിരയാണുള്ളത്.
സിരമ്പാനിലെ ചെമ്മണ്ണ് റബ്ബർ , എണ്ണപ്പന എന്നിവ കൃഷി ചെയ്യാൻ അനുയോജ്യമായതിനാൽ സംസ്ഥാനത്തിന്റെ കാർഷിക തലസ്ഥാനമായി മാറുകയായിരുന്നു സിരമ്പാൻ.
കുടിവെള്ളത്തിന് ലിങ്കി നദിയാണ് ആശ്രയം.
സിരമ്പാനിലെ ശരാശരി താപനില 27 സെൽഷ്യസ് മുതൽ 30 സെൽഷ്യസ് വരെയാണ്.
വർഷം മുഴുവനും മഴ ലഭിക്കും.
1890-ലാണ് കോലാലമ്പൂർ - സിങ്കപ്പൂർ തീവണ്ടിപ്പാത തുടങ്ങിയത്.
മലേഷ്യയിൽ തീവണ്ടി യാത്ര അധികമാരും ഉപയോഗിക്കാറില്ല.
സ്വകാര്യ വാഹനങ്ങൾ മിക്കവാറും എല്ലാ വീടുകളിലും ഉള്ളതായിരിക്കണം ഇതിനു കാരണം.
പൊതുജനം തീവണ്ടിയിൽ യാത്ര ചെയ്തു ശീലിക്കാൻ വേണ്ടി പല സൗജന്യങ്ങളും വാഗ്ദ്ധാനം ചെയ്തിട്ടും തീവണ്ടി യാത്ര ശീലിക്കാൻ ജനങ്ങൾ തയ്യാറാകുന്നില്ല.
യാത്രാ ആനുകൂല്യങ്ങൾ
പൊതു ഗതാഗത മേഖലയിൽ മലേഷ്യൻ സർക്കാർ പല ആനുകൂല്യങ്ങളും നടപ്പിലാക്കിക്കൊണ്ടിരിക്കയാണ്.
65 വയസ്സിൽ കൂടുതൽ പ്രായമായവർക്കും, സ്‌കൂൾ വിദ്യാർത്ഥികൾക്കും യാത്ര സൗജന്യമാണ്.
3000 റിങ്കിറ്റിൽകുറവ് ശമ്പളം വാങ്ങുന്നവർ പകുതി ചാർജ്ജ്‌ നൽകിയാൽ മതിയാകും.
ഇത്രയൊക്കെ ആനുകൂല്യങ്ങൾ നൽകിയിട്ടും തീവണ്ടി യാത്ര പരിഗണിക്കുന്നവരുടെ എണ്ണത്തിൽ വർദ്ധനവ് ഉണ്ടായിട്ടില്ല.
സിരഹ ഇംഗ്ലീഷ് വിലാസം https://ml.wikipedia.org/wiki/Siraha
നേപ്പാളിലെ സാഗർമാതാ മേഖലയുടെ ഭാഗമായ ഒരു മുൻസിപ്പാലിറ്റിയാണ് സിരഹ .
സിരഹ ജില്ലയുടെ ആസ്ഥാനം സ്ഥിതിചെയ്യുന്നത് ഇവിടെയാണ്.
2011ലെ ജനസംഖ്യാ കണക്ക് പ്രകാരം 28,442 ആണ് ഇവിടത്തെ ജനസംഖ്യ.
2015ലെ ജനസംഖ്യാ കണക്കെടുപ്പ് അനുസരിട്ട് 82,531 ആയി ജനസംഖ്യ വർധിച്ചിട്ടുണ്ട് .
സമുദ്ര നിരപ്പിൽ നിന്നും 80 മീറ്റർ ഉയരത്തിൽ 29 കിലോമീറ്റർ പരന്നു കിടക്കുന്ന പട്ടണമാണിത്.
22 വാർഡുകൾ ചേർന്നതാണ് സിരഹ മുൻസിപ്പാലിറ്റി.
9 വാർഡുകൾ ചേർന്ന് ഒരു വില്ലേജ് ഡവലെപ്‌മെന്റ് കമ്മിറ്റികളും (വിഡിസി) ഇവിടെ പ്രവർത്തിക്കുന്നുണ്ട്.
വിദ്യാഭ്യാസ സ്ഥാപനങ്ങൾ സൂര്യനാരയൺ സത്യനാരായൺ മർബെയ്ത യാദവ് ബഹുമുഖി കാംപസ് സിരഹ ശ്രിചന്ദ്ര ഹയർ സെക്കണ്ടറി സ്‌കൂൾ മൗണ്ട് എവറസ്റ്റ് സെക്കണ്ടറി സ്‌കൂൾ എവർഗ്രീൻ അക്കാദമി ജെ എം അക്കാദമി സിരഹ ബാൽസൻസർ ഇംഗ്ലീഷ് ബോഡിങ് സ്‌കൂൾ എവറസ്റ്റ് ഇംഗ്ലീഷ് ബോഡിങ് സ്‌കൂൾ ശ്രീകന്യാ പ്രൈമറി സ്‌കൂൾ പെന്റഗൺ അക്കാദമി സർവർനാഥ് ഹയർസെക്കണ്ടറി സ്‌കൂൾ, സർസ്വർ നേപ്പാൾ അവലൻഞ്ചെ അക്കാദമി, രാമൗൽ സെക്കണ്ടറി സ്‌കൂൾ, രാമൗൽ
സിയോൺ ലൈറ്റ്സ് ഇംഗ്ലീഷ് വിലാസം https://ml.wikipedia.org/wiki/Zion_Lights
പാരിസ്ഥിതിക പ്രവർത്തനത്തിനും ശാസ്ത്ര ആശയവിനിമയത്തിനും പേരുകേട്ട ഒരു ബ്രിട്ടീഷ് എഴുത്തുകാരിയും ആക്ടിവിസ്റ്റുമാണ് സിയോൺ ലൈറ്റ്സ് (ജനനം 1984).
അവർ ടിവിയിലും റേഡിയോയിലും എക്‌സ്‌റ്റിൻക്ഷൻ റിബലിയൻ (എക്‌സ്‌ആർ) യുകെയുടെ വക്താവാണ്.
കൂടാതെ എക്‌സ്‌ആറിന്റെ ഹവർഗ്ലാസ് പത്രം സ്ഥാപിക്കുകയും എഡിറ്റ് ചെയ്യുകയും ചെയ്തു.
അവർ ദി ഹഫിംഗ്ടൺ പോസ്റ്റിനായി എഴുതിയിട്ടുണ്ട്.
തെളിവുകളെ അടിസ്ഥാനമാക്കിയുള്ള നോൺ ഫിക്ഷൻ പുസ്തകം ദി അൾട്ടിമേറ്റ് ഗൈഡ് ടു ഗ്രീൻ പാരന്റിംഗിന്റെ രചയിതാവ്, കൂടാതെ ആളുകൾക്ക് നക്ഷത്രങ്ങളെ നിരീക്ഷിക്കാൻ കഴിയേണ്ടതിന്റെ ആവശ്യകതയെക്കുറിച്ച് ഒരു ടെഡ് ടോക്ക് നൽകി.
യുകെയിലെ വെസ്റ്റ് മിഡ്‌ലാൻഡിലാണ് ലൈറ്റ്‌സ് ജനിച്ചത്.
ഇന്ത്യയിലെ പഞ്ചാബിലെ ഒരു ചെറിയ ഗ്രാമത്തിൽ നിന്ന് യുകെയിലേക്ക് കുടിയേറിയ അവരുടെ മാതാപിതാക്കൾ ബിർമിംഗ്ഹാമിലെ ഫാക്ടറി തൊഴിലാളികളായിരുന്നു.
അവർ ചെറുപ്പത്തിൽ, ലൈറ്റ്സ് ജൂനിയർ മാസ്റ്റർമൈൻഡിൽ പ്രത്യക്ഷപ്പെട്ടു.
അവർക്ക് 12 വയസ്സുള്ളപ്പോൾ അവരുടെ ആദ്യ കവിത ഒരു ആന്തോളജിയിൽ പ്രസിദ്ധീകരിച്ചു.
ലൈറ്റ്‌സ് യൂണിവേഴ്‌സിറ്റി ഓഫ് റീഡിംഗിൽ ചേർന്നു.
2005-ൽ ബിരുദം നേടി.
അവർ 2019-ൽ യൂണിവേഴ്‌സിറ്റി ഓഫ് വെസ്റ്റ് ഓഫ് ഇംഗ്ലണ്ടിൽ സയൻസ് കമ്മ്യൂണിക്കേഷനിൽ എംഎസ്‌സി പൂർത്തിയാക്കി.
എഴുത്തും ആക്ടിവിസവും
ധാർമ്മിക പ്രശ്‌നങ്ങളെ കുറിച്ചുള്ള രക്ഷാകർതൃത്വത്തിലും കാലാവസ്ഥാ വ്യതിയാനത്തിലും ശ്രദ്ധ കേന്ദ്രീകരിക്കുന്ന ഒരു പരിസ്ഥിതി പ്രവർത്തകയും എഴുത്തുകാരിയുമാണ് ലൈറ്റ്സ്.
അവർ 2014-ൽ ആറ് മാസക്കാലം എക്‌സ്‌പ്രസ് എക്കോ ദിനപത്രത്തിന്റെ കോളമിസ്റ്റായിരുന്നു.
അവർ 7 വർഷക്കാലം ജൂനോ മാസികയുടെ സഹ-എഡിറ്ററായിരുന്നു.
കൂടാതെ ദി ഹഫിംഗ്ടൺ പോസ്റ്റിന് വേണ്ടി എഴുതുകയും ചെയ്തു.
XR UK-യുടെ മീഡിയ സന്ദേശമയയ്‌ക്കൽ ടീമിന്റെ ഭാഗമായിരുന്ന എക്‌സ്‌റ്റിൻക്ഷൻ റിബലണിനായി പ്രവർത്തിക്കാൻ ലൈറ്റ്‌സ് 2019-ൽ ജൂനോ വിട്ടു.
അവർ 2019 സെപ്റ്റംബറിൽ ആരംഭിച്ച ദ ഹവർഗ്ലാസ് എന്ന XR പത്രം സ്ഥാപിച്ച് എഡിറ്റ് ചെയ്തു.
അത് 2019 സെപ്റ്റംബറിൽ ആരംഭിക്കുകയും 2020 മെയ് വരെ പ്രവർത്തിക്കുകയും ചെയ്തു.
താമസിയാതെ, അവർ XR വിട്ട് ന്യൂക്ലിയർ എനർജിക്കായി വാദിക്കാൻ മൈക്കൽ ഷെല്ലൻബെർഗർ സ്ഥാപിച്ചതും സംവിധാനം ചെയ്തതുമായ എൻവയോൺമെന്റൽ പ്രോഗ്രസിന്റെ യുകെ ബ്രാഞ്ചിന്റെ ഡയറക്ടറായി.
ജീവകാരുണ്യ പ്രവർത്തകനായ ഡാനിയൽ ഏഗർട്ടറിനൊപ്പം എമർജൻസി റിയാക്ടറിന്റെ സഹസ്ഥാപകയാണ് അവർ.
2020-ൽ അവരെ മൈക്കൽ ഷെല്ലൻബെർഗർ യുകെ എൻവയോൺമെന്റൽ പ്രോഗ്രസിന്റെ ഡയറക്ടറായി നിയമിച്ചു.
അവിടെ അവർ 6 മാസം ജോലി ചെയ്തു.
2020-ൽ അവരെ മൈക്കൽ ഷെല്ലൻബെർഗർ യുകെ എൻവയോൺമെന്റൽ പ്രോഗ്രസിന്റെ ഡയറക്ടറായി നിയമിച്ചു, അവിടെ അവർ 6 മാസം ജോലി ചെയ്തു.
ദി അൾട്ടിമേറ്റ് ഗൈഡ് ടു ഗ്രീൻ പാരന്റിംഗ് (2015) എന്ന പേരിൽ ഒരു നോൺ ഫിക്ഷൻ പുസ്തകം അവർ എഴുതിയിട്ടുണ്ട്.
കൂടാതെ റോബ് ഗ്രീൻഫീൽഡുമായി സഹ-രചയിതാവായ സീറോ വേസ്റ്റ് കിഡ്‌സിന് സംഭാവന നൽകി.
2018-ൽ അവർ തന്റെ ആദ്യ കവിതാസമാഹാരം ഒൺലി എ മൊമെന്റ് പുറത്തിറക്കി.
ലാ ലെച്ചെ ലീഗ് ജിബിയുടെ ഫണ്ട് സ്വരൂപിക്കുന്നതിനായി സമാഹരിച്ച ഒരു കവിതാസമാഹാരമായ മ്യൂസിംഗിലെ സിറ്റിസൺ 32 മാസികയുടെ ടോൾപുഡിൽ സ്പെഷ്യലിൽ ലൈറ്റ്‌സിന്റെ കവിത പ്രത്യക്ഷപ്പെട്ടു.
ഏറ്റവും പുതിയ കവിത കവിതാ മാസിക ന്യൂ നെറ്റ്വർക്ക് ഫോർ നേച്ചർ നുവേണ്ടി എ നൈറ്റിംഗേൽ സാങ് എന്ന ശേഖരത്തിൽ സൃഷ്‌ടിച്ചതാണ്.
ലൈറ്റ്‌സ് ഒരു തുറന്ന സയൻസ് അഭിഭാഷകയാണ്: 2015-ൽ വെസ്റ്റേൺ മോണിംഗ് ന്യൂസ് പത്രം അവർ കപടശാസ്ത്രത്തിന് എതിരാണെന്ന് റിപ്പോർട്ട് ചെയ്തു.
2018-ൽ അവർ ബ്രിസ്റ്റോൾ സർവകലാശാലയിൽ "മുകളിലേക്ക് നോക്കാൻ മറക്കരുത്" എന്ന തലക്കെട്ടിൽ ജ്യോതിശാസ്ത്രത്തെക്കുറിച്ച് TEDx പ്രഭാഷണം നടത്തി.
2015 ഓഗസ്റ്റിൽ ദി ഡെയ്‌ലി ടെലഗ്രാഫ് ദിനപത്രം ലൈറ്റ്‌സിനെ 'ബ്രിട്ടന്റെ ഏറ്റവും പച്ചയായ അമ്മ' എന്ന് വിശേഷിപ്പിച്ചു.
ലൂസി സീഗിൾ 2015 സെപ്തംബറിൽ ദി ഒബ്സർവറിൽ എഴുതി.
ലൈറ്റ്‌സിനെ "ഒരു പരിസ്ഥിതി പ്രായോഗികവാദി, ഹിപ്പി മിത്തുകൾ ഉള്ള ഒരു ട്രക്ക് അവൾക്കില്ല - നിങ്ങളുടെ കുട്ടിക്ക് വാക്സിനേഷൻ നൽകണമെന്ന് അവൾ വിശ്വസിക്കുന്നു."
സിരഥു (നിയമസഭാമണ്ഡലം)
ഉത്തർ പ്രദേശ് സംസ്ഥാനത്തിൽ കൌശാമ്പി ജില്ലയിലെ സിരഥു നഗരം ഉൾക്കൊള്ളുന്ന ഉത്തർപ്രദേശ് നിയമസഭയുടെ  ഒരു നിയമസഭാ മണ്ഡലം ആണ് സിരഥു .
കൗശാമ്പി (ലോക്സഭാ മണ്ഡലം)യിലെ അഞ്ച് നിയമസഭാ മണ്ഡലങ്ങളിൽ ഒന്നാണ് സിരഥു .
2008 മുതൽ ഉത്തർപ്രദേശിലെ 403 നിയോജകമണ്ഡലങ്ങളിൽ ഈ നിയമസഭാ മണ്ഡലത്തിന്റെ നമ്പർ 251 ആണ്.
കഴിഞ്ഞ 2017 ഉത്തർപ്രദേശ് നിയമസഭാ തെരഞ്ഞെടുപ്പിൽ ബിജെപിയുടെ സ്ഥാനാർഥി ശീതള പ്രസാദ് സമാജ്വാദി പാർട്ടി സ്ഥാനാർത്ഥി വഛസ്പതിയെ 26.203 വോട്ടുകൾക്ക്  പരാജയപ്പെടുത്തി .